**FORSSAN YHTEISLYSEO/AIKUISOPETUS**

**AIKUISTEN LUKIOKOULUTUKSEN OPETUSSUUNNITELMA 2021**

**Lyseon johtokunta 19.5.2016, päivitetty vuoden 2021 opsiin/rehtori**

# 1 OPETUSSUUNNITELMAN PERUSTA JA SISÄLTÖ

Aikuisten lukiokoulutuksen opetussuunnitelmajärjestelmän osia ovat lukiolainsäädäntö ja OPHn määräykset

Yhteislyseo laatii opetussuunnitelman pohjalta lukuvuosittaisen suunnitelman opetuksen käytännön järjestämisestä. Opiskelija laatii henkilökohtaisen opiskelusuunnitelmansa oppilaitoksen aikuisten lukiokoulutuksen opetussuunnitelman sekä lukuvuosittaisen suunnitelman pohjalta.

Aikuisten lukiokoulutuksen opetussuunnitelma sisältää seuraavat osat:

* toiminta-ajatus ja arvopainotukset
* valtioneuvoston asetuksen 942/2014 tuntijaon mukainen koulutuksen järjestäjän hyväksymä aikuisten lukiokoulutuksen tuntijako
* kieliohjelma
* toimintakulttuurin pääpiirteet
* opiskeluympäristöt ja ‑menetelmät
* itsenäisen opiskelun periaatteet
* aihekokonaisuudet
* oppiaineen tehtävä, oppiaineen opetuksen yleiset tavoitteet ja arviointi
* tavoitteet ja keskeiset sisällöt opintojaksoittain
* yhteistyö ammatillisten oppilaitosten ja muiden lukioiden kanssa
* yhteistyö yliopistojen, ammattikorkeakoulujen, muiden oppilaitosten ja tahojen kanssa
* tieto- ja viestintäteknologian opetuskäytön suunnitelma
* ohjaussuunnitelma
* oppimisen ja opiskelun tukea tarvitsevien opiskelijoiden opetus
* kieli- ja kulttuuriryhmien opetus
* opiskelijan oppimisen arviointi
* toiminnan jatkuva kehittäminen ja arviointi.

Osa yllä mainituista tavoitteista on kuvattu päivälukion opetussuunnitelmassa.

**2 AIKUISTEN LUKIOKOULUTUKSEN TEHTÄVÄ JA ARVOPERUSTA**

**2.1 TEHTÄVÄ**

Forssan yhteislyseon aikuisopetus on päivälukion yhteydessä toimiva aikuislinja. Aikuisopetuksen tavoitteena on

* antaa opiskelijoille laaja yleissivistys
* tarjota aikuisille mahdollisuus lukion ja ylioppilastutkinnon suorittamiseen
* auttaa opinnot keskeyttäneitä opiskelijoita palaamaan lukio-opintoihin ja tukea heitä opintojen loppusuoralla
* estää syrjäytymistä tarjoamalla yleissivistävä vaihtoehto riippumatta iästä tai pohjakoulutuksesta
* tarjota aineopiskelijoille mahdollisuus esim. kieltenopiskeluun

Tavoitteena on, että opiskelijat suorittavat lukio-opinnot 2-4 vuodessa.

##### 2.2 TOIMINTAKULTTUURI

Opetuksen arvoperusteena ovat:

- Jatkuva oppiminen ja itsensä kehittäminen

- Etäopetuksen laadukas toteuttaminen siten, että opiskelija voi edetä joustavasti omaa tahtiaan

Aikuisopetuksen osallistujilla on mahdollisuus osallistua päivälukion opintoihin.

**3 OPETUKSEN JÄRJESTÄMINEN**

**3.1 Tuntijako ja opintojaksot**

Aikuisten lukiokoulutusta kehitetään osana lukiokoulutusta ja aikuisille suunnatua koulutusta. Opiskelumahdollisuuksien tarjonnan lähtökohtana on, että aikuinen rakentaa osaamistaan elämänkokemukselleen, aikaisemmin omaksumilleen tiedoille ja taidoille sekä mahdollisesti rinnakkaisille opinnoille. Opetustarjonnan valinnaisuus ja vaihtoehdot mahdollistavat opiskelun ja yksilölliset opintopolut erilaisissa elämäntilanteissa.

Aikuisten lukiokoulutuksessa lukion oppimäärän laajuus on 88 opintopistettä. Lukio-opinnot muodostuvat lukiokoulutuksesta annetun valtioneuvoston asetuksen (810/2018) liitteen 2 mukaisista pakollisista ja valtakunnallisista valinnaisista opinnoista, joita koulutuksen järjestäjän tulee tarjota opiskelijoille. Oppimäärään voi lisäksi sisältyä lukiodiplomeita ja muita valinnaisia opintoja koulutuksen jär- jestäjän päättämällä tavalla.

Biologiassa, maantieteessä, fysiikassa ja kemiassa oppilaitos tarjoaa pakollisten opintojen lisäksi valtakunnallisia valinnaisia opintoja yhteensä vähintään 10 opintopisteen verran. Näissä oppiaineissa opiskelija suorittaa kolmessa (maantieteessä, fysiikassa ja kemiassa) oppiaineessa pakollisia opintoja kahden ja yhdessä (biologiassa) neljän opintopisteen verran.

Koulutuksen järjestäjä päättää, minkä laajuisina opintojaksoina opinnot tarjotaan opiskelijoille. Opiskelijalla tulee kuitenkin olla mahdollisuus suorittaa lukiokoulutuksesta annetun valtioneuvoston asetuksen liitteen 2 mukaisia valtakunnalli-sia valinnaisia opintoja kahden opintopisteen laajuisina opintojaksoina.

Opintojaksot on kuvattu liitteessä 1.

**3.2 Opintojen suorittaminen**

Opinnot opetaan lähiopetuksessa päivälukion opintijaksojen yhteydessä. Opintojaksot voi opiskella myös itsenäisesti etäopetuksena. Jos opiskelijamäärä on riittävä, annetaan myös lähiopetusta.

**3.3. Opiskelijan arvostelu**

Opiskelija-arviointi perustuu opetussuunnitelmassa määriteltyihin tavoitteisiin.

Arvioinnin perusteet selvitetään opiskelijoille aivan jakson alussa. Kustakin jaksosta jaetaan suunnitelma. Opiskelija saa opintojaksosta arvosanan tai suoritettu/hylätty -merkinnän.

Opintojakso arvostellaan asteikolla 4-10. Arvostelut ovat pohjana oppiaineen päättöarvioinnille. Kirjallisen kokeen arvosanan lisäksi arvosanaan vaikuttavat välikokeet ja muut suoritukset. Arvosana lasketaan pakollisten ja valtakunnallisten syventävien jaksojen arvosanojen keskiarvon perusteella. Päättöarvosanaa voidaan korottaa koulukohtaisten syventävien suoritusten perusteella. Lisäksi mikäli opiskelijan tiedot ja taidot ovat oppiaineen päättövaiheessa opintojaksojen arvosanojen perusteella määräytyvää paremmat, rehtori ja opettajat yhdessä voivat harkinnan perusteella korottaa arvosanaa. Oppiaineen arvosanaa voi korottaa tentissä.

**3.4. Todistukset**

Opiskelijalle annetaan **päättötodistus**, kun kaikki tutkinnon oppimäärät on suoritettu.

Jos opiskelija eroaa yhteislyseosta, hän voi saada suorituksistaan erillisen **erotodistuksen**.

**3.5. Ylioppilastutkinto**

Ylioppilastutkinto voidaan hajauttaa kolmeen peräkkäiseen kertaan.

Ylioppilastodistusta ei voi saada ellei opiskelija saa lukion päättötodistusta valmiiksi.

**3.6. Muissa oppilaitoksissa suoritetut opinnot ja erityisohjelman mukaan opiskelevat**

Lukion oppimäärää suorittavan opiskelijan opinto-ohjelmaan voidaan sisällyttää muiden oppilaitosten tarjolla olevia opintoja. Korvaavuuden hyväksyy rehtori.

**Ammatillisen tutkinnon pohjalta yo-kirjoituksiin tähtäävät**

Jos opiskelijalla on vähintään 2,5-vuotinen ammatillinen tutkinto suoritettuna, hänellä on oikeus osallistua yo-kirjoituksiin. Tällöin hän ei saa lukion päättötodistusta, vaan ainoastaan yo-tutkintotodistuksen. Jos aikaisemmin on suoritettu vähemmän kuin 2,5-vuotinen ammatillinen tutkinto, on lupaa ylioppilaskirjoituksiin osallistumisesta anottava ylioppilastutkintolautakunnalta, joka määrittelee lisäsuoritukset.

**Aineopiskelijat**

Aineopiskelijoita ovat kaikki ne, joilla on jo ennestään lukion päättötodistus.

Aineopiskelijoita ovat myös ne, jotka opiskelevat vain yhtä tai enintään kahta ainetta.

Aineopiskelijat maksavat opintojaksokohtaiset maksut tai lukuvuosimaksun.

## 4. Opintojen ohjaus

Forssan yhteislyseon aikuisopetuksen ohjaustoiminta pyrkii vastaamaan opiskelijoiden ohjaus-, neuvonta- ja tukitarpeisiin. Tavoitteena on sekä auttaa opiskelijaa ongelmatilanteissa että pyrkiä osaltaan ehkäisemään ongelmien syntyä. Ohjaus tapahtuu pääsääntöisesti henkilökohtaisena ohjauksena.

Aikuisopetuksen opinto-ohjaukseen osallistuvat rehtorit, opinto-ohjaajat ja opettajat. Rehtori keskustelee uuden opiskelijan kanssa opintojen jaksottamisesta ja opiskelijan opinto-ohjelmasta. Opinto-ohjaaja auttaa jatko-opintoihin liittyvissä asioissa.

**5. ARVIOINTI**

**5.1 Arvioinnin tavoitteet**

Opiskelijan oppimisen arvioinnin tehtävänä on edistää opiskelijan oppimista. Lähtökohtana on, että opiskelijat ymmärtävät, mitä heidän on tarkoitus oppia ja miten oppimista arvioidaan*.* Arviointi kannustaa opiskelijaa omien tavoitteiden asettamiseen ja sopivien työskentelytapojen valintaan.

Opintojen aikainen arviointi ja palautteen antaminen ovat osa opiskelijan ja opettajan välistä vuorovaikutusta. Palaute sekä itse- ja vertaisarviointi ohjaavat opiskelijaa tarkentamaan asetettuja tavoitteita ja kehittämään työskentelyään tavoitteiden suuntaisesti.

Opiskelijan oppimisen arviointi antaa opiskelijalle palautetta opintojen edistymisestä ja oppimistuloksista sekä lukio-opintojen aikana että opiskelun päättyessä. Opiskelijan oppimisen arviointi auttaa myös opettajaa ja kouluyhteisöä opetuksen vaikuttavuuden arvioinnissa. Arvosanan antaminen on yksi arvioinnin muoto.

Arvioinnin pääperiaattet on kuvattu päivälukion opetussuunnitelmassa.

**5.2 Oppiaineen ja lukion oppimäärän arviointi**

Kunkin oppiaineen tai aineryhmän arvioinnista päättää opiskelijan opettaja tai, jos opettajia on useita, opettajat yhdessä. Päättöarvioinnista päättävät rehtori ja opiskelijan opettajat yhdessä. Arvioinnin periaatteet on määritelty valtakunnallisessa ops:ssa.